**Egységes Szállítóminősítési és Voucher Rendszer (SZVR)**

**Teljességi nyilatkozat**

 *SZVR partnerek részére*

**Alulírott ………………….[név]……………………, mint az ……………………..…[cégnév] ………………….… (……….[székhely]…………) [[1]](#footnote-1) hivatalos képviselője ezúton**

**NYILATKOZOM**

**hogy:**

* az általam képviselt szervezet által a Szállítóminősítési Voucher Rendszerben szállítani kívánt termék(ek) és/vagy szolgáltatás(ok) esetében a vagyoni értékű jogok rendezettek, az általam képviselt vállalat jogosult a termék(ek) és/vagy szolgáltatás(ok) szállítására, harmadik félnek ezzel semmilyen jogát meg nem sérti;
* az általam képviselt szervezet rendelkezik a Szállítóminősítési Voucher Rendszerben szállítani kívánt termék(ek) és/vagy szolgáltatás(ok) szállításához/végzéséhez szükséges, érvényes (hatósági) engedélyekkel, valamint képes és kész a megajánlott termékek szállítására és szolgáltatások teljesítésére;
* az egységes Szállítóminősítési Voucher Rendszert és a regisztrációval valamint a termékakkreditációval kapcsolatos szabályozó dokumentumokat (kifejezetten a mindenkori *Adatvédelmi és adatbiztonsági szabályzat*, *ÁSZF*, *Akkreditációs kézikönyv*) megismertem az abban foglaltakat elfogadom és magamra nézve kötelező érvényűnek tekintem,
* a [www.vallalkozzdigitalisan.hu](http://www.vallalkozzdigitalisan.hu) oldalon feltöltött adatlapokon és mellékleteikben feltüntetett adatok teljes körűek, valódiak és hitelesek, a feltöltött nyilatkozatok a valóságnak megfelelnek,
* a vallalkozzdigitalisan.hu oldalon feltöltött termékem szállításához vagy szolgáltatásom nyújtásához szükséges hatósági engedélyekkel, képességgel az általam képviselt szervezet rendelkezik
* az általam forgalmazott termékekhez és szolgáltatások nyújtáshoz szükséges szerzői és/vagy iparjogvédelmi jogoknak a szervezet birtokában van, ezekkel kapcsolatban harmadik személynek követelése nincsen, harmadik személlyel ezekkel kapcsolatban semmilyen elszámolási és egyéb jogvitában nem áll,
* a Magyar Kereskedelmi és Iparkamara írásos felhatalmazása nélkül semmilyen megjelenésemben nem használom a Modern Vállalkozások Programjának alkalmazott arculati elemeit, jeleit, jelzéseit, vagy ezek bármely kombinációját, illetve nem hozok létre és nem használok ehhez hasonló olyan jelet, jelzést, vagy arculatot, amely alkalmas lehet harmadik személyek megtévesztésére, vagy a Modern Vállalkozások Programjával való összetéveszthetőséget idézi elő,
* az általam képviselt szervezet alapító (létesítő) okirata, illetve külön jogszabály szerinti nyilvántartásba vételt igazoló okirata alapján jogosult vagyok a regisztrált szervezet képviseletére (és cégjegyzésre),

**KIJELENTEM**

**továbbá, hogy vállalkozásunk esetében az alábbi – kizáró – feltételek egyike sem áll fent:**

* végelszámolás alatt áll, vagy az ellene indított csődeljárás vagy felszámolási eljárás folyamatban van;
* közbeszerzési eljárásokban való részvételtől jogerősen eltiltásra került, a jelen regisztráció az eltiltás ideje alá esik;
* egy évnél régebben lejárt adó-, vámfizetési vagy társadalombiztosítási járulékfizetési kötelezettségének – a letelepedése szerinti ország vagy az ajánlatkérő székhelye szerinti ország jogszabályai alapján – nem tett eleget, kivéve, ha megfizetésére halasztást kapott;
* a büntető törvénykönyv szerinti bűnszervezetben részvétel – ideértve bűncselekmény bűnszervezetben történő elkövetését is –, vesztegetés, vesztegetés nemzetközi kapcsolatokban, az európai közösségek pénzügyi érdekeinek megsértése, illetve pénzmosás bűncselekményt, vagy személyes joga szerinti hasonló bűncselekményt követett el, feltéve, hogy a bűncselekmény elkövetése jogerős bírósági ítéletben megállapítást nyert, amíg a büntetett előélethez fűződő hátrányok alól nem mentesült.
* az államháztartásról szóló 2011. évi CXCV. törvényben (a továbbiakban: Áht.) foglaltak szerint nem felel meg a rendezett munkaügyi kapcsolatok követelményének,
* kizárólag részben (25%-ot nem meghaladó mértékben) köztulajdonban álló gazdasági társaság esetén: ha az Áht.-ban foglaltak szerint a köztulajdonban álló gazdasági társaságok takarékosabb működéséről szóló 2009. évi CXXII. törvényben foglalt közzétételi kötelezettségének nem tett eleget,
* ha olyan jogi személy vagy jogi személyiséggel nem rendelkező más szervezet, amely az Áht. 1. § 4.) pontja szerint nem átlátható szervezet,
* a támogatási rendszerből való kizárás hatálya alatt áll,
* harmadik személy irányában olyan kötelezettsége áll fenn, amely a részére továbbadott támogatással szerzett szolgáltatás (rendezvények szervezése KKV részvétel biztosítása céljából, IKT tanácsadás) céljának megvalósulását meghiúsíthatja,
* a továbbadott támogatás igénybevételére vonatkozó jogosultság megállapításakor, vagy az igénybevételt követő három évig terjedő időszak alatt, a továbbadott támogatás megítélését, vagy annak felhasználását befolyásoló valótlan, hamis vagy megtévesztő adatot szolgáltatott vagy ilyen nyilatkozatot tett,
* jogerős végzéssel elrendelt felszámolási, csőd-, végelszámolási vagy egyéb - a megszüntetésére irányuló, jogszabályban meghatározott - eljárás alatt áll,
* az Áht. 50. § (3) bekezdés alapján nem részesíthető költségvetési támogatásban.

Kelt.: …[településnév]…, …[év]…, …[hó]…, …[nap]…

 cégszerű aláírás[[2]](#footnote-2)

1. *A vállalkozás adatait (különösen, de nem kizárólagosan a nevét és székhelyét) az Igazságügyi Minisztérium által működtetett, a céginformációs és az elektronikus cégeljárásban közreműködő szolgálattól ingyenesen, elektronikusan kérhető cégjegyzék adatok (*[*http://www.e-cegjegyzek.hu/index.html*](http://www.e-cegjegyzek.hu/index.html)*), vagy egyéb közhiteles adatbázis alapján szükséges megadni* [↑](#footnote-ref-1)
2. *A csatolt aláírási címpéldány vagy ügyvéd által ellenjegyzett aláírás mintának megfelelő cégszerű aláírás szükséges* [↑](#footnote-ref-2)